《霅钱太学懋谷过访奉赠余懋谷年家子也》
明代·胡应麟

奕叶风流大雅堂，飞扬才藻敌文房。青鞋遍踏吴山下，皂帽频攲越水傍。

赋就长杨迷国艳，栽成丛桂发天香。东南彩笔钱郎旧，名士今谁列雁行。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。